armvectores/hy_wikipedia_2023 huggingface dataset:
Առագաստներ (ֆիլմ)

«Առագաստներ» (լատիշ․՝ Buras), խորհրդային երկսերիանոց հեռուստատեսային գեղարվեստական ֆիլմ, որը նկարահանել է ռեժիսոր Իմանտ Կրենբերգսը ԽՍՀՄ Հեռուստառադիոպետկոմի պատվերով Ռիգայի կինոստուդիայում 1977 թվականին։


== Սյուժե ==
Ֆիլմը պատմում է ծովային ուսումնարանի առաջին կուրսեցիների՝ երեկվա դպրոցականների կյանքի մասին, որոնք աստիճանաբար հաղթահարում են ծովային մասնագիտությանը տիրապետելու դժվարին ճանապարհը։ Կուրսի դաստիարակը՝ նախկին ծովային սպա Վայվարսը փորձում է երեխաներին սովորեցնել իր կարծիքով նավաստու գլխավոր որակը՝ միշտ պատրաստ լինել պատասխան տալու իր արարքներից յուրաքանչյուրի համար։
Դժվար ընտրության առջև է կանգնած կուրսանտ Սոսնովսկին։ Նա ոչ մի կերպ չի կարողանում որոշել, թե ինչն է իր համար ավելի կարևոր՝ ծովը, թե երաժշտությունը, որի պարապմունքներին ինքը նվիրել է  տարիների համառ աշխատանք։ Հեռագրով անհաջող կատակից հետո նրան սպառնում է հեռացում  ուսումնարանից։ Դեռահասին օգնության են գալիս Վայվարսն ու կուրսանտ ընկերները։


== Դերերում ==
Իմանտս Սկրաստինշ – Յուրիս Վայվարս
Գունդարս Աբոլինշ – Ստաս Սոսնովսկի
Ռոլանդս Զագորսկիս – Անդրիս Օզոլինշ
Տատյանա Պոպպե – Ժենյա Կոմարովսկայա
Վլադիմիր Ժուկ – Զվեզդին
Ռուբեն Կարապետյան – Մարատ Հակոբյան
Նորմունդ Օզոլինշ – Յանիս Սկրումինշ
Միխայիլ Զաբոչի – Սաշա Վալդմանիս
Դայլա Իլտներե – Մարտա
Ռադիոն Գորդիենկո – նավապետ
Վալդեմար Զանդբերգ – Սերգեյ Գեորգիևիչ
Վալենտինա Ստարժինսկայա – Ալբինա Իվանովնա
Միխայիլ Խիժնյակով – սպա
Ալբերտ Ցիրուլիս – բժիշկ
Կասպարս Պուցե – սպեկուլյանտ
Մ. Զուսմանեն – Յուրիսի մայրըՖիլմում նկարահանվել են Ռիգայի, Լիեպայի ծովային ուսումնարանների կուրսանտները և «Կրուզենշտերն» ուսումնական առագաստանավի անձնակազմը։


== Նկարահանող խումբ ==
Սցենարի հեղինակներ՝ Ալեքսանդր Գուսելնիկով, Վլադիմիր Լոբանով
Բեմադրող ռեժիսոր՝ Իմանտս Կրենբերգս
Բեմադրող օպերատոր՝ Անդրիս Սելեցկիս
Կոմպոզիտոր՝ Իմանց Կալնինշ
Բեմադրող նկարիչ՝ Զինտա Գաումիգա
Հնչյունային օպերատոր՝ Աննա Պատրիկեևա
Ռեժիսոր՝ Յու․ Ցելմս
Օպերատոր՝ Ի. Հոֆմանիս
Կոստյումների նկարիչ՝ Լ. Բրաուն
Նկարիչ-գրիմարար՝ Է․ Նորիետե
Մոնտաժող՝ Էրիկ Մեշկովսկա
Խմբագիր՝ Ի. Չերևիչնիկ
Երաժշտական խմբագիր՝ Նիկոլայ Զոլոտոնոս
Խորհրդատուներ՝ Վ. Շիշկին, Վ. Ասարիս
Տնօրեն՝ Տ. Զուևա


== Ծանոթագրություններ ==
Շևչենկովո (գյուղ, Գլուխովի շրջան)

Անվան այլ կիրառումների համար տե՛ս՝ ՇևչենկովոՇևչենկովո (ուկրաիներեն՝ Шевченкове), գյուղ Ուկրաինայի Սումիի մարզի Գլուխովի շրջանում։ Բնակավայրը նախկինում նաև անվանվել է Չերտկով։ Հիմնադրվել է 15-րդ դարում։
2001 թվականի տվյալներով Շևչենկովո գյուղում բնակվում էր 1 279 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նոդար Անդղուլաձե

Նոդար Դավիթի Անդղուլաձե (վրաց.՝ ნოდარ ანდღულაძე, 13 դեկտեմբերի, 1927, Թիֆլիս, Վրացական ԽՍՀ, ԽՍՀՄ - 30 հունվարի, 2013), վրացի խորհրդային օպերային երգիչ (տենոր), Վրացական ԽՍՀ ժողովրդական արտիստ (1965)։


== Կենսագրություն ==
Նոդար Անդղուլաձեն ծնվել է 1927 թվականի դեկտեմբերի 13-ին Թիֆլիսում (այժմ՝ Թբիլիսի), օպերային երգիչ Դավիթ Անդղուլաձեի ընտանիքում։
Սովորել է Թբիլիսիի համալսարանի բանասիրական ֆակուլտետում, որն ավարտել է 1950 թվականին, ապա սովորել է Թբիլիսիի կոնսերվատորիայում (ավարտել է 1963 թվականին, սովորել է հոր՝ Դավիթ Անդղուլաձեի դասարանում)։ Կոնսերվատորիայում սովորելու ժամանակ՝ 1961-1962 թվականներին, ստաժավորման է ուղարկվել Միլան՝ «Լա Սկալա»։
1956 թվականին առաջին անգամ ելույթ է ունեցել Թբիլիսիի Զաքարիա Փալիաշվիլու անվան օպերայի և բալետի թատրոնում՝ կատարելով Խոզեի դերը։


== Մրցանակներ ==
Վրացական ԽՍՀ ժողովրդական արտիստ (1965)
Վրացական ԽՍՀ պետական մրցանակ (1965)


== Երգացանկ ==
«Դաիսի», Զաքարիա Փալիաշվիլի - Մալխազ, Աբեսալոմ
«Ասք Տարիելի մասին», Շալվա Մշվելիձե - Տարիել


== Ծանոթագրություններ ==
41-րդ հյուսիսային զուգահեռական

41-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 41°-ի անկյուն։ 
Անցնում է Եվրոպայով, Միջերկրական ծովով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։

Այս զուգահեռականի բոլոր կետերն ունեն հյուսիսային լայնության 41° (հս.լ. 42°) կոորդինատը։


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 15 ժամ 08 րոպե
ձմեռվա արևադարձի ժամանակ՝ 9 ժամ 13 րոպե


=== Հայաստան ===
41-րդ հյուսիսային զուգահեռականը Հայաստանի տարածքով անցնող երեք զուգահեռականներից ամենահյուսիսայինն է։ Հատում է Լոռու և Շիրակի մարզերը։


=== Սահմաններ ===


== Տես նաև ==
40-րդ հյուսիսային զուգահեռական
42-րդ հյուսիսային զուգահեռական


== Ծանոթագրություններ ==
1916 (այլ կիրառումներ)

1916, կարող է վերաբերել.

1916 - նահանջ տարի, ըստ Գրիգորյան օրացույցի սկսում է ուրբաթ։ Սա մեր թվարկության 1916 թվականն է, XX դարի 16-րդ տարին։
1916 - բրիտանական Motörhead ռոք-խմբի 9-րդ երաժշտական ալբոմը՝ թողարկված 1991 թվականի փետրվարի 26-ին։ Խմբի առաջին սկավառակն է, որ թողարկված WTG Records լեյբլով։
Ստանիսլավ Շեստակ

Ստանիսլավ Շեստակ (դեկտեմբերի 16, 1982(1982-12-16), Demjata, Prešov District, Պրեշովյան շրջան, Սլովակիա), սլովական ֆուտբոլիստ, հարձակվող։


== Ակումբային կարիերա ==


=== Սլովակիա ===
Ստանիսլավ Շեստակը իր ֆուտբոլային կարիերան սկսել է «Տատրան» ֆուտբոլային ակումբի կազմում։ 2001 թվականի դեկտեմբերին նա տեղափոխվել է բրատիսլավական «Սլովան» ֆուտբոլային ակումբ։
Խաղացել է երկու մրցաշրջան, 2003 թվականի դեկտեմբերին Ստանիսլավը տեղափոխվել է «Ժիլինա» ֆուտբոլային ակումբ։ 2005/06 մրցաշրջանում դարձել է Սլովակիայի առաջնության լավագույն ռմբարկու։ Մեկ տարի անց նրա «Ժիլինա» ակումբը խաղացել է Սլովակիայի առաջնությունում, իսկ Շեստակը 15 գնդակով դարձել է առաջնության երկրորդ ռմբարկուն։


=== Գերմանիա ===
2007 թվականի հունիսի 6-ին Շեստակը չորսամյա պայմանագիր է կնքել գերմանական «Բոխում» ֆուտբոլային ակումբի հետ։
2015 թվականի հունիսի 16-ին պայանագիր է կնքել հունգարական «Ֆերենցվարոշ» ակումբի հետ։ 2017 թվականին տեղափոխվել է «Պոպրադ» ակումբ, որտեղ էլ ավարտել է խաղացողի կարիերան։


== Կարիերան հավաքականում ==
Շեստակը մշտական խաղում է Սլովակիայի հավաքականի կազմում։ Իր առաջին գոլը հավաքականի կազմում խփել է 2007 թվականի հոկտեմբերի 13-ին «Սան Մարինո» ֆուտբոլային ակումբի դեմ խաղում։ ԱԱ 2010 որակավորման խաղում հավաքականի կազմում դարձել է լավագույն ռմբարկու։


== Ձեռքբերումներ ==
 Ժիլինա։Սլովակիայի չեմպիոն (1) - 2006/07 Ֆերենցվարոշ։Հունգարիայի չեմպիոն (1) - 2015/16


== Ծանոթագրություններ ==


== Արտաքին հղումներ ==
Профиль на sports.ru(ռուս.)
Профиль на сайте ФК «Бохум»(գերմ.)
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրությունը National Football Teams կայքում(անգլ.)
Կոնարևկա

Կոնարևկա (ռուս.՝ Конаревка, բաշկիրերեն՝ Конаревка), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։ Մտնում է Շևչենկովսկի գյուղական խորհրդի կազմում։


== Աշխարհագրություն ==


=== Աշխարհագրական դիրք ===
Հեռավորությունը՝

Շրջանի կենտրոն (Մելեուզ)՝ 18 կմ,
Գյուղական խորհրդի կենտրոն (Անտոնովկա)՝ 4 կմ,
Մոտակա երկաթուղային կայարան (Մելեուզ)՝ 18 կմ։


== Բնակչություն ==
Բնակչությունը 2002 թվականին կազմել է 109 մարդ, 2009 թվականին՝ 125 մարդ, 2010 թվականին՝ 94 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սումլի Փոքր

Սումլի Փոքր, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Լյուքսեմբուրգի ֆուտբոլի առաջնություն 1981-1982

Լյուքսեմբուրգի ֆուտբոլի առաջնություն 1981-1982, Լյուքսեմբուրգի 68-րդ ֆուտբոլի առաջնությունը։ Մրցաշարի չեմպիոն է դարձել «Ավենիրը»։ Մրցաշարին մասնակցել է 12 թիմ։


== Արտաքին հղումներ ==
Վիճակագրությունը RSSSF կայքում
Անտուան Ֆուրկրուա

Անտուան Ֆրանսուա Ֆուրկրուա (ֆր.՝ Antoine François de Fourcroy; հունիսի 15, 1755(1755-06-15)[…], Փարիզ, Ֆրանսիայի թագավորություն - դեկտեմբերի 16, 1809(1809-12-16)[…], Փարիզ, Առաջին ֆրանսիական կայսրություն), ֆրանսիացի քիմիկոս, քաղաքական գործիչ, Փարիզի ԳԱ (1785) անդամ, Պետերբուրգի ԳԱ (1802) արտասահմանյան պատվավոր անդամ։ Անտուան Լորան Լավուազիեի հետ մասնակցել է քիմիկան ռացիոնալ անվանակարգության մշակմանը։
Նպաստել է քիմիայում հակաֆլոգիստոնական տեսության տարածմանը։ Ֆուրկրուան Ֆրանսիական մեծ հեղափոխության ժամանակ եղել է Կոնվենտի անդամ։ Մասնակցել է Ազգային ինստիտուտի և նոր բարձրագույն դպրոցների կազմակերպմանը։ 1801 թվականից եղել է ժողովրդական կրթության գլխավոր կառավարիչ, կազմակերպել է 300-ից ավելի միջնակարգ դպրոց։


== Ծանոթագրություններ ==
Գորդիանոս II

Գորդիանոս II (Լատիներեն՝ Marcus Antonius Gordianus Sempronianus Romanus Africanus Augustus, 192 թ. - ապրիլ 12 238 թ.), Հռոմի 29-րդ կայսրն էր, որը կառավարել է մեկ ամսով իր հոր՝ Հորդիանոս I-ի հետ միասին 238 թվականին, որը նաև հայտնի է որպես 6 կայսրերի ամիս։ Փորձելով ապստամբել և գահընկեց անել Մակսիմինոս Թրակիացուն, նա մահացել է Կարթագենի մոտակայքում՝ ճակատամարտի ժամանակ։


== Վաղ Կյանքը ==
Ծնվել է 192 թ., Գորդիանոս երկրորդը ճանաչված էր որպես Գորդիանոս I-ի միակ որդին։ Նա ընտանեկան կապեր ուներ հայտնի սենատորների հետ։ Իր անունի առաջին մասը ՝ Մարկուս Անտոնիոս ՝ առաջարկում է, որ իր նախնիները իրենց քաղաքացիությունը ստացել են Մարկ Անտոնիի կամ իր դստրերից մեկի կողմից։ Անունի Գորդիանոս մասը առաջարկում է, որ իր ընտանիքը ծագումով Անատոլիայից է, հատկապես Գալաթիայից և Կապադովկիայից։
Ըստ Պատմություն Օգոստայի, որը շատ կասկածելի տեղեկություն է պարունակում, Գորդիանոս II-ի մայրը Ֆաբիա Օրեստիլլան էր, ով ծնվել էր 165 թ․, և նույն գրքում նշված է, որ Ֆաբիայի նախահայրերն են եղել հռոմեական կայսրեր Անտոնինոս Պիոսը և Մարկուս Օրելիուսը ՝ նրա հոր ՝ Ֆուլվոս Անտոնինոսի կողմից։ Ժամանակակից պատմագետներ հերքել են այս անունը և համաձայնվել են, որ Ֆաբիայի մասին տեղեկությունը սխալ է։ Հիմքեր կան, որ Գորդիանոսի մայրը եղել է հույն խորհրդատու և ուսուցիչ Հերոդես Ատիկոսի թոռը։ Ատիկոսի քույրը Անտոնիա Գորդիանան էր ՝ կայսր Գորդիանոս III-ի մայրը։
Չնայած նրան, որ Գորդիանոսների հիշատակները Սենատի կողմից պահպանված կլինեին, միակ հիշատակները Գորդիանոսի վաղ գործունեության մասին, որոնք պահպանվել են, գտնվեւմ են Պատմություն Օգոստայում, և չեն կարող օգտագործվել որպես հիմնավորված բնութագրեր իր կյանքի մասին այն ժամանակներում, երբ դեռ պաշտոնը չէին բարձրացրել 238 թ.։ Ըստ վերոնշյալ աղբյուրի, Գորդիանոսը Ելագաբալոս կայսրի ժամանակ աշխատել էր որպես քաղաքական գործիչ, իսկ Ալեքսանդր Սեվերոս կայսեր կառավարման ժամանակ ՝ որպես խորհրդատու և մագիստրատոս։ 237 թ. Գորդիանոսը գնաց Հռոմի Աֆրիկյան մարզ ՝ որպես գեներալ իր հոր հրամանով, ով վարչապետի գործունեությունն էր կատարում։


== Մաքսիմինոսի դեմ Ապստամբություն ==
235 թ. Գերմանիայում ՝ Մոգունտիայում (այժմ Մայնց), մի շարք ավազակային խմբեր սպանեցին կայսր Ալեքսանդրուս Սևերուսին և իր մայր Յուլիա Մամեային։ Ապստամբության առաջնորդը՝ Մաքսիմինոս Թրակիացին, դարձավ կայսր։ 238 թ. Գորդիանի հայրը ստիպված էր մասնակցել Մաքսիմինոսի դեմ լայնածավալ ապստամբությանը։ Դրանից հետո նա այդ տարվա մարտի 22-ից կրեց Օգոստոս կոչումը։ Ի շնորհիվ Գորդիան Առաջինի, Գորդիան Երկրորդը նույնպես նստեց գերագույն գահին և նույնպես կրեց Օգոստոս կոչումը։ Ինչպես իր հայրը նա նույնպես պարգևատրվեց Աֆրիկանուս մականունով։
Հարևան նահանգից՝ Նումիդիայից սկսվեց հակամարտություն։ Կապելիանուսը ՝ Նումիդիայի կառավարիչը, Մաքսիմինոս Թրակաիացու հավատարիմ աջակիցն էր և ցանկանում էր իր վրեժը լուծել։ Նա ներխուժեց նահանգ Աֆրիկա՝ մասնավորապես III Օգոստոս լեգիոնը։ Գորդիան II-ը, կանգնելով պատերազմին չպատրաստված բանակի գլուխը, պարտվեց և սպանվեց։ Լսելով այս նորությունը՝ իր հայրը ինքնասպանություն գործեց։ Գորդիան II-ին հաջորդեց իր եղբորորդին՝ Գորդիան III-ը, ով ճանաչվեց ամբողջ հռոմեական կայսրության տիրակալ։
Կոտովկա (գյուղ, Ռոդոմիշլինսկի շրջան)

Անվան այլ կիրառումների համար տե՛ս՝ ԿոտովկաԿոտովկա (ուկրաիներեն՝ Котівка), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Կոտովկա գյուղում բնակվում էր 541 մարդ։ Բնակավայրը զբաղեցնում է 2404 կմ² տարածք։ Բնակչության խտությունը կազմում էր 225,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուգրոեդի

Ուգրոեդի (ուկրաիներեն՝ Угроїди), քաղաքատիպ ավան Ուկրաինայի Սումիի մարզի Կրասնոպոլիեի շրջանում։ Հիմնադրվել է 1652 թվականին։
2001 թվականի տվյալներով Ուգրոեդի քաղաքատիպ ավանում բնակվում էր 2 360 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ուրշակ (գյուղ, Ուֆիմսկի շրջան)

Անվան այլ կիրառումների համար տե՛ս՝ ՈւրշակՈւրշակ (ռուս.՝ Уршак, բաշկիրերեն՝ Өршәк), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յու

Յու (շվեդերեն՝ Hjo, քարտեզի վրա՝ Յո),  փոքրիկ շվեդական քաղաք Վետերն գետի ափին։ 2009 թվականի մարդահամարի տվյալներով՝ ապրում է 8809 մարդ։


== Պատմություն ==
Յուն որպես քաղաք ճանաչվել է դեռևս 1413 թվականին։
Քաղաքում կառուցված տները հիմնականում փայտից են։ Նման շատ քաղաքներ միջնադարում ոչնչացվել են հաճախակի հրդեհների պատճառով և հետագայում վերակառուցվել են։ Յուի բախտը այդ հարցում բերել է, քանի որ քաղաքում եղել է մեկ անգամ հրդեհ 1794 թվականին, որի ժամանակ ոչնչացել էր եկեղեցին, այլ տներ, բայց ընդհանուր քաղաքի կառուցվածը նույնն է մնացել և պահպանվում է մինչ օրս։
Յուի հետ միասին Էկշյո և Նուրա քաղաքները հանդիսանում են տուրիստական կենտրոններ և կոչվում են «3 փայտե քաղաքներ» (շվեդերեն՝ Tre trästäder):  Յուն չնայած իր քիչ բնակչությանը՝ կոչվում է քաղաք։ Սակայն Շվեդիայի վիճակագրական վարչությունը քաղաքների է համարում 10 000-ից ավելի բնակչություն ունեցող միայն բնակավայրերը։
2013 թվականին քաղաքը տոնեց իր 600-ամյակը։


== Տեսարժան վայրեր ==
S/S Trafik  շոգենավը Շվեդիայի ամենահին շոգենավերից մեկն է։ Այն ամռանը կատարում է փոքր ուղևորություններ դեպի ամենամեծ կղզի՝ Վատերն։


== Պատկերասրահ ==

		
		
		
		
		
		
		


== Արտաքին հղումներ ==
Сайт коммуны Ю (շվեդ.)
Путеводитель по городу Ю (շվեդ.)


== Ծանոթագրություններ ==
Սենտ Անտուան (Կանտալի գավառ)

Սենտ Անտուան (ֆր.՝ Saint-Antoine), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 121 մարդ, բնակչության խտությունը` 16.76 մարդ/կմ²։ Բնակավայրը զբաղեցնում է 7.22 կմ² տարածք։


== Աշխարհագրություն ==
Գտնվում է Փարիզ քաղաքից 460 կմ հարավ, Կլերմոն Ֆերան քաղաքից` 130 կմ հարավ-արևմուտք, Օրիյակ քաղաքից` 21 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 69 աշխատունակ (15-64 տարեկան) բնակիչ, որոնցից ակտիվ էին 54-ը, իսկ ոչ ակտիվները` 15։ Ակտիվության ցուցանիշը կազմում է 78,3 %։ 54 աշխատունակ մարդկանցից աշխատել է 52 անձ (32 տղամարդ և 20 կին)։ Գործազուրկ են եղել 2 անձ (0 տղամարդ և 2 կին)։ 15 անաշխատունակներից 4-ը եղել են աշակերտներ կամ ուսանողներ, 8-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տյուրյուշլյա

Տյուրյուշլյա (ռուս.՝ Тюрюшля, բաշկիրերեն՝ Турешлө), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 1066 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դրախտիկ (գյուղ, Հադրութի շրջան)

Անվան այլ կիրառումների համար տե՛ս՝ Դրախտիկ (այլ կիրառումներ)
Դրախտիկ, համայնք Արցախի Հանրապետության Հադրութի շրջանում։ Տեղակայված է հանրապետության հարավարևելյան հատվածում։
2020 թվականի Արցախյան երկրորդ պատերազմի արդյունքում գյուղը հայաթափվել և անցել է Ադրբեջանի հսկողության տակ։


== Աշխարհագրություն ==
Դրախտիկը Հադրութ շրջկենտրոնից գտնվում է 25 կմ հեռավորության վրա, իսկ մայրաքաղաք Ստեփանակերտից՝ 46 կմ հեռավորության վրա։
Համայնքը լեռնային է, ունի 1615,38 հա տարածք, որից 1292,33 հա գյուղատնտեսական նշանակության, 259,04 հա անտառային հողեր։ Դրախտիկ համայնքի սահմանային գոտով հոսում է Իշխանագետի վտակը։ Համայնքի տարածքում առկա է թվով 1 աղբյուր` «Կրակիչ»։


== Պատմություն ==
Հնում հարևան Մարտունու շրջանի հետ միասին Հադրութի շրջանի մեծ մասը կոչվել է Մյուս Հաբանդ։ Պատմության մեջ Հադրութի շրջանը հայտնի է նաև Դիզակ անունով։


== Բնակչություն ==
Համայնքի բնակչության թվաքանակը 450 մարդ է, կա 117 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Տեսարժան վայրեր ==
Մասնավորապես շատ են վանքերն ու եկեղեցիները, հին բնակավայրերը ամրոցներն ու աշխարհիկ կառույցները։ Այստեղ գտնվող բազմաթիվ հուշարձանների վրա փորագրված հարյուրավոր քանդակները գավառի պատմության էջերն են, տեղացի հայերի անցյալի և պայքարի վկաները։
Համայնքի պատմամշակութային հուշարձաններից են՝ Սուրբ Գրիգոր Նարեկացի եկեղեցի (1645), գերեզմանոց (17-18-րդ դարեր), գյուղատեղի (17-18-րդ դարեր), խաչքար (17-18-րդ դարեր), հաշվառված է 17 հուշարձան։


== Հասարարակական կառույցներ ==
Համայնքում գործում են գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 73 աշակերտներ, համայնքն ունի 1 պետական մանկապարտեզ, որտեղ հաճախում են 25 երեխաներ։


== Ծանոթագրություններ ==
Շենբորն (գյուղ, Մուկաչևոյի շրջան)

Շենբորն (ուկրաիներեն՝ Шенборн), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Շենբորն գյուղում բնակվում էր 377 մարդ։ Բնակավայրը զբաղեցնում է 0,634 կմ² տարածք։ Բնակչության խտությունը կազմում էր 594,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պյոտր Կորոստելյով

Պյոտր Գուրևիչ Կորոստելյով (ռուս.՝ Пётр Гурьевич Коростелёв, օգոստոսի 6, 1924(1924-08-06), Borisoglebsk Uyezd, Տամբովի նահանգ, ՌԽՖՍՀ, ԽՍՀՄ), ռուս խորհրդային գեղանկարիչ, Ռուսաստանի Դաշնության ժողովրդական նկարիչ, Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպության)։


== Կենսագրություն ==
Ծնվել է 1924 թվականի օգոստոսի 6-ին Տամբովի մարզի Մուչկապ կայարանում (այժմ՝ Տամբովի մարզի Մուչկապի գյուղ), գյուղացու բազմազավակ ընտանիքում։ 1938 թվականին ընդունվել է Պենզայի գեղարվեստի ուսումնարան, սովորել է Ի. Ս. Գորյուշկին-Սորոկոպուդովի մոտ։
Մասնակցել է Հայրենական մեծ պատերազմին, կռվել է Կենտրոնական և 1-ին Բելառուսական ճակատներում։ Հաուբիցի հրետանային գնդի հետ միասին հասել է  Կուրսկի աղեղից մինչև Բեռլին։ Զորացրվել է ավագ սերժանտի կոչումով։ Պարգևատրվել է Կարմիր աստղի շքանշանով, «Արիության համար», «Բեռլինի գրավման համար», «Գերմանիայի դեմ տարած հաղթանակի համար» մեդալներով։
Զորացրվելուց հետո ավարտել է Լենինգրադի գեղարվեստա-գրաֆիկական ուսումնարանը և մինչև 1970 թվականը դասավանդել է թեթև արդյունաբերության տեխնիկումում։ Միաժամանակ ստեղծագործել է։ 1960-ականների սկզբից մասնակցել է ցուցահանդեսների՝ ցուցադրելով իր աշխատանքները Լենինգրադի կերպարվեստի առաջատար վարպետների ստեղծագործությունների հետ միասին։ Ստեղծել է դիմանկարներ, ժանրային կոմպոզիցիաներ, նատյուրմորտներ, բնանկարներ։ 1999 թվականին արժանացել է Ռուսաստանի Դաշնության վաստակավոր նկարչի պատվավոր կոչման, 2008 թվականին՝ Ռուսաստանի Դաշնության ժողովրդական նկարչի կոչման։ Պյոտր Կորոստելևը դարձել է Պետրովսկի գիտությունների և արվեստի ակադեմիայի իսկական անդամ։
Պ. Գ. Կորոստելևի ստեղծագործությունները գտնվում են Ռուսական պետական թանգարանում, թանգարաններում և մասնավոր հավաքածուներում Ռուսաստանում, Մեծ Բրիտանիայում, Ֆրանսիայում, Ճապոնիայում և այլ երկրներում։


== Ծանոթագրություններ ==


== Աղբյուրներ ==
Ленинград. Зональная выставка. — Л: Художник РСФСР, 1965. — с.27.
Весенняя выставка произведений ленинградских художников. Каталог. — Л: Художник РСФСР, 1974. — с.7.
Дмитренко А. Мир современника. // Ленинградская правда, 1975, 12 октября.
Яковлева Л. Величие подвига. // Вечерний Ленинград, 1975, 27 мая.
Наш современник. Зональная выставка произведений ленинградских художников 1975 года. Каталог. — Л: Художник РСФСР, 1980. — с.17.
Изобразительное искусство Ленинграда. Каталог выставки. — Л: Художник РСФСР, 1976. — с.20.
Зональная выставка произведений ленинградских художников 1980 года. Каталог. — Л: Художник РСФСР, 1983. — с.15.
Выставка произведений художников — ветеранов Великой Отечественной войны. — Л: ЛОСХ РСФСР, 1978. — 3.
Справочник членов Союза художников СССР. Том 1. — М: Советский художник, 1979. — с.542.
Справочник членов Ленинградской организации Союза художников РСФСР. — Л: Художник РСФСР, 1987. — с.62.
Matthew Cullerne Bown. A Dictionary of Twentieth Century Russian And Soviet Painters. 1900 — 1980s. — London: Izomar Limited, 1998.
Пётр Гурьевич Коростелёв. Выставка произведений. Каталог. — Ленинград: Художник РСФСР, 1982.
Иванов С. Неизвестный соцреализм. Ленинградская школа. СПб., НП-Принт, 2007. С.397, 400, 401, 405, 407, 444. ISBN 5-901724-21-6, ISBN 978-5-901724-21-7.
Գիտական աթեիզմ

Գիտական աթեիզմ, աստծո և այլ գերբնական էակների, երևույթների և ուժերի գոյության խնդիրը որպես գիտական հիպոթեզ դիտող հայացքների համակարգ։ Այլ կերպ ասած, դա գերբնականի (այդ թվում նաև աստծո կամ աստվածների) վերաբերյալ գիտական թերահավատությունն է։ Գիթական աթեիզմը քննադատական վերլուծության է ենթարկում կրոնը և մատերիալիստական տեսակետից ենթադրում է դրա փիլիսոփայական, բնական-գիտական և պատմական անկարողությունը։ Այն ոլորտները, որտեղ գիտական աթեիզմը ուսումնասիրում է կրոնական հայացքները, ընդգրկում են կրոնական աշխարհայացքի և գիտական պատկերացնումների անհամատեղելիությունը հիմնավորող բնական-գիտական քննադատությունը այնպիսի հարցերում, ինչպիսիք են, օրինակ, կյանքի և մարդու ծագումը, կրոնական աշխարհայացքի վարկաբեկմանը ուղղված փիլիսոփայական քննադատությունը, ինչպես նաև կրոնների որպես բնական և սոցիալական գործընթաց պարզաբանող ծագումն ու զարգացումը։


== Ծանոթագրություններ ==
Վարամբոն

Վարամբոն (ֆր.՝ Varambon) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Պոն դ Էն կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի INSEE կոդը՝ 01430։


== Աշխարհագրություն ==

Կոմունան Փարիզ քաղաքից գտնվում է 390 կմ հարավ-արևելք, Դեպի հյուսիս-արևելք՝ Լիոն քաղաք, 50 կմ է և 20 կմ հարավ Բուրկ ան Բրեսից։
Կոմունայի արևելյան մասում հոսում է Էն գետը։


== Կլիմա ==
Կլիման Ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 521 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 350 մարդկանցից 281-ը տնտեսապես ակտիվ են եղել, 69-ը՝ պասիվ (ակտիվության ցուցանիշը` 80,3% է, 1999 թվականին՝ 76,1%)։ 281 ակտիվ բնակիչներից աշխատել են 243-ը (143 տղամարդ, 100 կին), գործազուրկ եղել են 38-ը (17 տղամարդ, 21 կին)։ 69 պասիվներից 18 հոգի եղել են աշակերտ կամ ուսանող, 33-ը՝ թոշակառու, 18 պասիվ են եղել այլ պատճառներով։


== Տեսարժան վայրեր ==
Վարամբեվի դղյակ (XVIII դար)։
Սբ. Մարիի եկեղեցի (XV դար)։


== Ծանոթագրություններ ==


== Արտաքին հղումներ ==
«Վարամբոն» (ֆրանսերեն)։ Ֆրանսիայի տնտեսական հետազոտությունների վիճակագրության ազգային ինստիտուտ։ Վերցված է 2014-05-14 
«Վարամբոն» (ֆրանսերեն)։ cassini.ehess.fr։ Վերցված է 2014-05-14
Սեն Պրի (Ալյեի գավառ)

Սեն Պրի (ֆր.՝ Saint-Prix), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լապալիս կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03257։


== Բնակչություն ==
Համայնքի բնակչությունը 2008 թվականին կազմում էր 811 մարդ։


== Տնտեսություն ==
2007 թվականի տվյալներով 504 աշխատունակ տարիքի մարդկանցից (15-64 տարեկան) 365-ը տնտեսապես ակտիվ էին, 139-ը անգործունակ (ակտիվության ցուցանիշը 72,4 %, 1999 թվականին եղել է՝ 68,9 %)։ 365 աշխատունակ բնակիչներից 330-ը աշխատում էին (188 տղամարդ և 142 կին), անաշխատանք էին 35-ը (20 տղամարդ և 15 կին)։ 139 անգործունակ մարդկանցից 31-ը աշակերտներ կամ ուսանողներ են, 62-ը թոշակառու, 46-ը անաշխատունակ էին այլ պատճառներով։


== Տեսարժան վայրեր ==
Նոտր Դամ դը Բոլյո ռոմանական ժամատուն
Նեոռոմանական եկեղեցի՝ XIX դար


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Պրի» (ֆրանսերեն)։ Արխիվացված օրիգինալից 2012-09-26-ին։ Վերցված է 2012-6-20 
«Սեն Պրի» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Գրայնաու

Գրայնաու  (գերմ.՝ Grainau), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Գարմիշ Պարտենկիրխեն շրջանի կազմում։ Բնակչությունը կազմում է 3535 մարդ (ըստ 2010 թվականի դեկտեմբերի 31-ի)։ Տարածքը կազմում է 49,38 կմ²։ Պաշտոնական կոդ՝ 09 1 80 118։


== Ծանոթագրություններ ==


== Արտաքին հղումներ ==
Պաշտոնական կայք
Մորսբրոն լե Բեն

Մորսբրոն լե Բեն (ֆր.՝ Morsbronn-les-Bains), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 572 մարդ, բնակչության խտությունը` 83.26 մարդ/կմ²։ Բնակավայրը զբաղեցնում է 6.87 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 36 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 426 աշխատունակ (15-64 տարեկան)  բնակիչ, որոնցից ակտիվ էին 313-ը, իսկ ոչ ակտիվները` 113։ Ակտիվության ցուցանիշը կազմում է 73,5 %։ 313 աշխատունակ մարդկանցից աշխատել է 293 անձ (159 տղամարդ և 134 կին)։ Գործազուրկ են եղել 20 անձ (12 տղամարդ և 8 կին)։ 113 անաշխատունակներից 17-ը եղել են աշակերտներ կամ ուսանողներ, 38-ը` թոշակառուներ, իսկ 58-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Առնո Բաբաջանյանի հուշարձան (Երևան)

Առնո Բաբաջանյանի հուշարձան, գտնվում է Երևանի կենտրոնում՝ Կարապի լճի մոտ՝ Տերյան և Թումանյան փողոցների խաչմերուկում։


== Հեղինակներ ==
Ճարտարապետ՝ Լևոն Իգիթյան
Քանդակագործ՝ Դավիթ Բեջանյան


== Տվյալներ ==
Հուշարձանը կառուցված է բրոնզից և գրանիտից, բարձրությունը 2,8 մետր է։


== Պատմություն ==
Հայ մեծանուն կոմպոզիտոր և դաշնակահար, ԽՍՀՄ ժողովրդական արտիստ Առնո Բաբաջանյանի ծննդյան 80-ամյակի կապակցությամբ որոշվեց Կարապի լճի մոտ՝ Տերյան և Թումանյան փողոցների խաչմերուկում, տեղադրել նրա հուշարձանը։ Արձանի բացման հանդիսավոր արարողությունը տեղի է ունեցել 2003 թվականի հուլիսի 4-ին։


== Պատկերասրահ ==

		
		
		


== Ծանոթագրություններ ==
Արտաշես Սարգսյան

Արտաշես Գագիկի Սարգսյան (ռուս.՝ Арташес Гагикович Саркисян, հունիսի 1, 1974(1974-06-01), Երևան, Հայկական ԽՍՀ, ԽՍՀՄ), հայկական ծագմամբ ռուս պրոդյուսեր, դերասան, հեռուստահաղորդավար, ռադիոհաղորդավար։ «Քոմեդի քլաբի» հիմնադիրներից մեկը, «Total Football» ամսագրի նախկին գլխավոր խմբագիր, «Նոր հայեր» թիմի անդամ։ Բեմական կեղծանունն է Տաշ։ 2015 թվականից մինչև 2017 թվականի հունվարը եղել է «Матч ТВ» ալիքի սպորտային հեռարձակումների գլխավոր խմբագիր։


== Կենսագրություն ==
Ավարտել է Երևանի գյուղատնտեսական ակադեմիայի գինեգործության ֆակուլտետը։ Խաղացել է «Ուրախների և հնարամիտների ակումբի»՝ «Նոր հայեր» թիմում։ 1994 և 1995 թվականներին իր կազմով հանդես է եկել ՈւՀԱ-ի առաջին լիգայում։
1996 թվականին Սարգսյանն իր թիմի հետ միասին հանդես է եկել ՈւՀԱ-ի գլխավոր լիգայում, և առաջին իսկ մրցաշրջանից հասել է մինչև կիսաեզրափակիչ, որտեղ նրանք իրենց տեղը զիջել են ապագա չեմպիոններ` «Մախաչկալայի թափառականներին»։ Նույն թվականին Յուրմալայի երաժշտական փառատոնում առաջին անգամ հանդես եկող «Նոր հայերը» անմիջապես արժանացել են երկրորդ մրցանակին՝ «Լուսավոր ՈւՀԱ»-ին։ Նույն մրցանակն Արտաշես Սարգսյանն ու իր թիմը ստացել են նաև հաջորդ փառատոնի ընթացքում։
1997 թվականի մրցաշրջանում նրանք դարձել են բարձրագույն լիգայի չեմպիոն, սակայն այս տիտղոսը կիսել են «Զապորոժիե-Կրիվոյ Ռոգ-Տրանզիտ» թիմի հետ։ 1998 թվականին «Նոր հայերը», որպես չեմպիոններ, բաց են թողել մրցաշրջանը, և կենտրոնացել են հյուրախաղերի վրա։ Այդ թվականին հայկական թիմը նվաճել է ՈւՀԱ-ի Սուպեր գավաթը, ինչպես նաև մասնակցել է ՈւՀԱ-ի երաժշտական փառատոնին, որտեղ մրցանակ չի կարողացել նվաճել։
1999 թվականին Սարգսյանն իր թիմի հետ միասին, լինելով ֆավորիտ, մասնակցել է բարձր լիգայի խաղերին, որտեղ հասել է եզրափակիչ, սակայն իր տեղը զիջել է Բելառուսի պետական համալսարանի երիտասարդ խմբին։ Բացի այդ, «Նոր հայեր» խումբը հանդես է եկել Յուրմալայի և ՈւՀԱ-ի ամառային գավաթի փառատոններում, որտեղ դարձյալ մնացել է առանց պարգևի։ 1999 թվականից հետո մասնակցել է 2000 թվականի երգիծական փառատոնին, որտեղ դարձել է «Նախագահական ՈւՀԱ»-ի մրցանակակիր։ Մասնակցել է նաև 2001 թվականի ամառային գավաթի խաղերին։ Դրանից հետո «Նոր հայեր» թիմը կենտրոնացավ հյուրախաղային գործունեության վրա՝ ելույթներ ունենալով ԱՊՀ-ի տարբեր երկրներում, Եվրոպայում, ինչպես նաև Իսրայելում և ԱՄՆ-ում։
2007 թվականին բացել է իր «TM Cafe» ռեստորանը, որը դարձել է մի քանի մրցանակների դափնեկիր։ 2010 թվականի դեկտեմբերին Արտաշես Սարգսյանը բացել է «Cafe „54“» սրճարանը, մասնակցել է «Tribeca» նախագծի ստեղծմանը։


== Ծանոթագրություններ ==


== Արտաքին հղումներ ==
«Неофициальный сайт Арташеса «Таша» Саркисяна» (ռուսերեն)։ Արխիվացված օրիգինալից 2012-04-10-ին։ Վերցված է 2009-11-20 
[1] Ֆեյսբուքում
Սուրենքյոյ

Սուրենքյոյ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
.cr

.cr, Կոստա Ռիկայի վերին մակարդակի ազգային դոմենն է։


== Արտաքին հղումներ ==
IANA .cr whois տեղեկություն
Պաղլեղներ

Պաղլեղներ, շիբեր, ծծմբական թթվի կրկնակի աղերի բյուրեղահիդրատները՝ M1[M=(S04)2•12H2O, որտեղ (M1 = K+, Na+, NH+4, M1 U = A13+, Cr3+, Fe3+ և այլն)։
Կոմպլեքսային միացություններ են, ջրում լուծվող, տտիպ թթվահամ բյուրեղական նյութեր։ Քիմիապես կայուն են։ Տաքացնելիս կորցնում են բյուրեղաջուրը, օդում դանդաղ հողմնահարվում են։ Նոսր լուծույթներում դիսոցվում են M1+, М3+ և Տ024- իոնների։
Ալյումինական պաղլեղներ անգույն են, քրոմականը՝ մուգ, իսկ երկաթինը՝ բաց մանուշակագույն։ պաղլեղներ հայտնի են շատ վաղուց, հիշատակվում են Ալեքսանդրիայի գրադարանի տեղեկատուներում, Պլինիոս Ավագի (2379) գրքում, ալքիմիական ձեռագրերում (տես նկ․ Աչքիմիա հոդվածում)։ Հայաստանում պաղլեղներ օգտագործվում էին որդան կարմիր և այլ ներկեր պատրաստելու, կաշին դաբաղելու համար և բժշկության մեջ։


== Ստացում ==
Ստացվում են համապատասխան սուլ ֆատների խառնուրդներից։ Օգտագործվում են որպես դաբաղանյութեր (կաշվի և լուսանկարչական արտադրություն), որ պես արծնիչներ, թուղթը սոսնձելու համար ևն։ Կալիում-ալյումինական պաղլեղներ օգտագործ վում ենբժշկության մեջ՝ փոքր վնասվածքների, արյունահոսությունը դա դարեցնելու համար, իսկ լուծույթները՝ ողողումների, թրջոցների ևն նպատակով։
Կվաշտա

Կվաշտա (վրաց.՝ კვაშტა), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 360 մետր բարձրության վրա։ Շրջկենտրոն Քեդայից 8 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 279 մարդ։


== Ծանոթագրություններ ==
Ռոք Վուազին

Ռոք Վուազին (անգլերեն Roch Voisine ծնվ. մարտի 26, 1963 թ.), ագատյան ծագումով կանադացի երգիչ։ Երգում է ֆրանսերեն և անգլերեն։


== Ձայնասկավառակներ ==
1986։ Sweet Songs
1987։ Roch Voisine
1989։ Hélène
1990։ Double
1990։ Roch Voisine
1992։ Europe Tour
1993։ I'll Always Be There
1994։ Coup de tête
1996։ Kissing Rain
1999։ Chaque feu...
2000։ L'album de Noël
2000։ Christmas Is Calling
2001։ Roch Voisine
2002։ Higher
2003։ Je te serai fidèle
2005։ Sauf si l'amour...
2006։ Roch Voisine Live
2007։ Best of
2008։ Americana
2009։ Americana II
2010։ Americana III
2010։ Confidences


== Ծանոթագրություններ ==


== Արտաքին հղումներ ==
www.rochvoisine.com
Կոկի (գյուղ, Ռիուգե շրջան)

Անվան այլ կիրառումների համար տե՛ս՝ Կոկի (այլ կիրառումներ)Կոկի (էստ․՝ Kokõ), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գահանիստ

Գահանիստ, գյուղ Արցախի Հանրապետության Քաշաթաղի շրջանում։ Աղբրաձոր, Արախիշ, Հայթաղ, Մովսեսաշեն, Վազգենաշեն և Քարաբակ գյուղերի հետ միասին կազմում է Արախիշ համայնքը։


== Պատմություն ==
2020 թվականի Արցախյան երկրորդ պատերազմի հետևանքով բնակավայրը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին Գահանիստ գյուղում բնակվում էր 5 մարդ, կար 4 տնտեսություն։
Բնակավայրի ազգաբնակչության փոփոխությունը.


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==
Տարասովկա (գյուղ, Գայսինի շրջան)

Անվան այլ կիրառումների համար տե՛ս՝ ՏարասովկաՏարասովկա (ուկրաիներեն՝ Тарасівка), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1933 թվականին։
2001 թվականի տվյալներով Տարասովկա գյուղում բնակվում էր 396 մարդ։ Բնակավայրը զբաղեցնում է 0,877 կմ² տարածք։ Բնակչության խտությունը կազմում էր 451,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խարիս Գիաննոպուլոս

Խարալամպոս «Խարիս» Գիաննոպուլոս (Greek: Χαράλαμπος "Χάρης" Γιαννόπουλος, հուլիսի 13, 1989(1989-07-13), Վերիա, Կենտրոնական Մակեդոնիա, Հունաստան), հույն պրոֆեսիոնալ բասկետբոլիստ, որը խաղում է Հունաստանի Բասկետբոլի լիգայի և Բասկետբոլի Չեմպիոնների լիգայի անդամ «ԱԷԿ Աթենքի» կազմում։ Նա 2.01մ (6 ft 7 in) հասակով տարբեր դիրքերից հաջողությամբ խաղացող է։


== Մասնագիտական կարիերա ==
Գիաննոպուլոսն իր կարիերան սկսել է հունական լիգայի «ՊԱՕԿ Տեսսալոնիկի» ակումբում՝ 2005–06 մրցաշրջանում։ 2008 թվականին միացել է «Օլիմպիակոս Պիրեոս» հունական ակումբին։ 2009-2011 թվականների 2 մրցաշրջանում խաղացել է «Պանանիոս» ակումբում։ 2011-12 մրցաշրջանում միացել է «Պերիստերի» ակումբին, որից հետո 2012–13 մրցաշրջանում խաղացել է «Պանաթինաիկոս» ակումբում։
2013 թվականին պայմանագիր է կնքել Իսպանիայի ACB լիգայի Մանրեսա ԲԱ-ի հետ։ 2015 թվականին Գիաննոպուլոսը վերադարձել է Հունաստան և պայմանագիր կնքել «Ռեթմնո Քրեթան Քինգս»-ի հետ։ 2017 թվականի հուլիսի 10-ին վերականգնել է իր պայմանագիրը Քրեթան թիմի հետ մինչև 2020 թվականը և դարձել թիմի ավագ։
2018 թվականին նա պայմանագիր է կնքել Հունաստանի բասկետբոլի լիգայի «ԱԵԿ» ակումբի հետ։


== Կարիերա ազգային հավաքականում ==


=== Հունաստանի պատանիների ազգային հավաքական ===
Հունաստանի պատանիների ազգային հավաքականների հետ Գիաննոպուլոսը խաղացել է 2005 թվականի ՖԻԲԱ Եվրոպայի մինչև 16 տարեկանների առաջնությունում և 2006 թվականի ՖԻԲԱ Եվրոպայի մինչև 18 տարեկանների առաջնությունում։ Նվաճել է արծաթե մեդալ 2007 թվականի ՖԻԲԱ Եվրոպայի մինչև 18 տարեկանների առաջնությունում։Նաև խաղացել է 2008 թվականի ՖԻԲԱ Եվրոպայի մինչև 20 տարեկանների առաջնությունում, իսկ 2009 թվականի ՖԻԲԱ Եվրոպայի մինչև 20 տարեկանների առաջնությունում նվաճել է ոսկե մեդալ ։


=== Հունաստանի ավագների ազգային հավաքական ===
Գիաննոպուլոսը 2017 թվականին դարձել է Հունաստանի բասկետբոլի ազգային հավաքականի անդամ։ Խաղացել է ՖԻԲԱ-ի 2019 թվականի Աշխարհի գավաթի խաղարկության որակավորման փուլում։


== Ծանոթագրություններ ==


== Արտաքին հղումներ ==
Euroleague.net Profile
FIBA Europe Profile
Eurobasket.com Profile
Greek Basket League Profile
Spanish League Profile
Draftexpress.com Profile
.jo

.jo, Հորդանանի վերին մակարդակի ազգային դոմենն է։


== Արտաքին հղումներ ==
IANA .jo whois տեղեկություն
Չոբանլու

Չոբանլու, գյուղ Հայկական ԽՍՀի Ղափանի շրջանում, շրջանի հյուսիսային մասում, Նորաշենիկ գյուղից 3 կմ հյուսիս-արևմուտք։
Ալիղուլաշեն անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։


== Պատմություն ==
1960-ական թվականներին գյուղը ապաբնակեցվել է բնակավայրերի խոշորացման պատճառով։


== Բնակչություն ==
1908 թվականին գյուղն ունեցել է 162 կովկասի թաթար բնակիչ։
Չոբանլուի ազգաբնակչության փոփոխությունը.


== Ծանոթագրություններ ==


== Արտաքին հղումներ ==
Աշխարհի ամենաշատ այցելվող թանգարանների ցանկ (2014)

Աշխարհի ամենաշատ այցելվող թանգարանների ցանկում զետեղված են այցելուների կողմից առավել մեծ հետաքրքրություն ցուցաբերված 100 թանգարան և պատկերասրահ։
Ցանկը կազմվել է միջազգային ազդեցիկ The Art Newspaper գեղարվեստական ամսագրի տվյալների հիման վրա, որը հրատարակում է նմանատիպ ցուցակներ տարին մեկ անգամ հաճախականությամբ, այս ցանկը կառուցվել 2014 թվականի տվյալների հիման վրա։
Ցանկում այցելուների քանակով ամենաշատը ներկայացված են հետևյալ երկրների թանգարանները՝ ԱՄՆ - 18 և Մեծ Բրիտանիա -14, դրանցից հետո
Իսպանիա (9), Ֆրանսիա (8), Բրազիլիա (5), Ռուսաստան (5) և Հարավային Կորեա (5)։ Ամենաշատ այցելուները տարվա կտրվածքով ունենում են Մեծ Բրիտանիայի թանգարանները՝ ավելի քան 30 000 000 մարդ։
Ցանկում ամենաշատը ներկայացված են Լոնդոնի -11 և Փարիզի — 7 թանգարանները, 4-ական թանգարան՝ Բեռլինում, Մադրիդու և Տոկիոյում։
Ցուցակում ամենաշատը ներկայացված թանգարանները գտնվում են Եվրոպայի տարածքում — 55, Հյուսիսային Ամերիկայում — 22 թանգարան, Ասիայում — 12 թանգարան, Հարավային Ամերիկայում — 6, Ավստրալիայում — 5 թանգարան։ Աֆրիկա մայրցամաքի թանգարանները ցուցակում առկա չեն։


== Ծանոթագրություններ ==


== Արտաքին հղումներ ==
«Visitor Figures 2014: The grand totals: exhibition and museum attendance numbers worldwide»։ The Art Newspaper
Սոսկերտ

Սոսկերտ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Սիիկսաառե

Սիիկսաառե (էստ․՝ Siiksaare), գյուղ Էստոնիայի Սաարեմաա նահանգի Վալյալա շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յաշոզերկա

Յաշոզերկա (ռուս.՝ Яшозерка), գետ Ռուսաստանում, հոսում է Պրիօնեժսկի շրջանում և Կարելական ինքնավար հանրապետությունում։ Գետաբերանը տեղակայված է Մուրոմլյա գետի աջ ափին՝ 8 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Սվիր, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100712102000012295
Հիդրոլոգիական ուսումնասիրությունների կոդը - 102001229
Ավազանի կոդը - 01.04.01.007
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հյոխշտեդտ (Ֆիխտել)

Հյոխշտեդտ (Ֆիխտել) (գերմ.՝ Höchstädt im Fichtelgebirge), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Վունզիդել Ֆիխտելի շրջանի կազմում։ Բնակչությունը կազմում է 1182 մարդ (ըստ 2010 թվականի դեկտեմբերի 31-ի)։ Տարածքը կազմում է 14.95 կմ²։ Պաշտոնական կոդ՝ 09 4 79 126։


== Ծանոթագրություններ ==


== Արտաքին հղումներ ==
պաշտոնական կայք
Կասրիկ

Անվան այլ կիրառումների համար տե՛ս՝ Կասրիկ (այլ կիրառումներ)Կասրիկ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Տաղով եկավ...

«Տաղով եկավ...», Հովհաննես Թումանյանի բանաստեղծություններից՝ գրված 1913 թվականին ապրիլի 5-ին։


== Պատմություն ==
Հովհաննես Թումանյանն այս բանաստեղծությունը գրել է 1913 թվականի ապրիլի 5-ին։ Հեղինակը նույն օրը այս ոտանավորը կարդացել է Հայ գրողների կովկասյան ընկերության նախաձեռնությամբ Սայաթ-Նովայի հիշատակին նվիրված երեկոյին։
Առաջին անգամ տպագրվել է 1913 թվականին ապրիլի 7-ին «Հորիզոն» օրաթերթում։ Նույն ժամանակ փորագրվել է Սայաթ-Նովայի գերեզմանաքարի վրա, որը դրված է Թիֆլիսի սուրբ Գևորգ եկեղեցու բակում, պատի մոտ։ Այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում։
Հովհաննես Թումանյանի երկերի լիակատար ժողովածուի 1-ին հատորում արտատպվել է «Հորիզոն» օրաթերթից։


== Ծանոթագրություններ ==
Չեյս շրջան (Կանզաս)

Անվան այլ կիրառումների համար տե՛ս՝ Չեյս շրջան (այլ կիրառումներ)Չեյս շրջան (անգլ.՝ Chase County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.010 կմ² է, բնակչությունը՝ 3.030 մարդ (2000 թ. տվյալներով)։ Շրջկենտրոնն է Քոթոնվուդ Ֆոլս բնակավայրը։ Կազմավորվել է 1859 թ.։
Ավիատորսկոե

Ավիատորսկոե (ուկրաիներեն՝ Авіаторське), քաղաքատիպ ավան Ուկրաինայի Դնեպրոպետրովսկի մարզի Դնեպրոպետրովսկի քաղաքային խորհուրդում։ Հիմնադրվել է 2004 թվականին։
2011 թվականի տվյալներով Ավիատորսկոե քաղաքատիպ ավանում բնակվում էր 2 357 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կոնստանտինովսկի շրջան (Ամուրի մարզ)

Անվան այլ կիրառումների համար տե՛ս՝ Կոնստանտինովսկի շրջան (այլ կիրառումներ)Կոնստանտինովսկի շրջան (ռուս.՝ Константиновский район), մունիցիպալ շրջան Ռուսաստանի Դաշնության Ամուրի մարզում։
Ստեղծվել է 1944 թվականին։ Վարչական կենտրոնը՝ Կոնստանտինովկա։


== Աշխարհագրություն ==
Շրջանը տեղակայված է Զեյսկո-Բուրեինսկայա հարթավայրի հարավում։ Հյուսիս-արևմուտքում և հյուսիսում սահմանակցում է Տամբովսկի շրջանի, արևելքում՝ Միխայլովսկի շրջանի հետ, հարավում, Ամուր գետով անցնում է Չինաստանի հետ պետական սահմանը։ Շրջանի մակերեսը կազմում է 1,8 հազար կմ²։


== Պատմություն ==
ՌԽՖՍՀ Գերագույն Խորհրդի Պրեզիդիումի 1944 թվականի հունվարի 25-ի հրամանով Տամբովսկի շրջանը ապախոշորացնելու ճանապարհով կազմավորվել է Կոնստանտինովսկի շրջանը։
1963-1967 թվականները մտնում էր Տամբովսկի շրջանի կազմի մեջ։
2006 թվականի հունվարի 1-ից Ամուրսկի շրջանի 2005 թվականի սեպտեմբերի 30-ի № 72-ОЗ որոշման համաձայն, շրջանի տարածքում կազմավորվում են 15 մունիցիպալ կազմավորումներ (գյուղական բնակավայրեր)։


== Բնակչություն ==
2015 թվականի մարդահամարի արդյունքներով շրջանում բնակվում էր 12 628 մարդ։ Բնակչության խտությունը կազմում էր 8,15 մարդ/կմ²։
Բնակչության թիվն ըստ տարեթվերի.


== Տնտեսություն ==
Կոնստանտինովսկի շրջանի համախառն արտադրանքի գերակշիռ մասը կազմում են ագրոարդյունաբերական համալիրի արտադրանքը՝ 54,9 %-ը։ Այդպիսով շրջանի տնտեսությունը հիմնականում կախված է ագրոարդյունաբերական համալիրի զարգացման մակարդակից։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հինգն էլ խնձորին

«Հինգն էլ խնձորին» («Քայլ առ քայլ»), 1928 թվականին «Հայֆիլմ» կինոստուդիայի նկարահանած համր գեղարվեստական ֆիլմ է։


== Սյուժե ==
Կոմերիտական Վարդանը, թյուրիմացությանը զոհ դառնալով, հազիվ է խուսափում հանցագործության մասնակից լինելուց։


== Դերերում ==
Լ. Սահակյան – Վարդան
Հասմիկ Մռավյան – Հասմիկ
Սուրեն Քոչարյան – Տիգրան
Ամասի Մարտիրոսյան, Խ.Մանուկյան – Կարմիր բանակայիններ
Թ. Խաչատրյան – գեղջկուհի
Ե. Բրեշե (Բարխուդարյան) – կոմերիտուհի
Համբարձում Խաչանյան – կուլակնկարահանումներին մասնակցել են հայկական հետևակային դիվիզիայի ստորաբաժանումները։


== Ստեղծագործական խումբ ==
ռազմական խորհրդատու - Ս. Ասլիբեկյան
գլխավոր ադմինիստրատոր – Ա. Մարտիրոսյան


== Հղումներ ==
Հինգն էլ խնձորին Archived 2011-12-25 at the Wayback Machine. ֆիլմը «Հայկական կինո» կայքում
Չաշչա (գյուղ, Գատչինսկի շրջան)

Անվան այլ կիրառումների համար տե՛ս՝ ՉաշչաՉաշչա (ռուս.՝ Чаща), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրուզոնի էխինոկակտուս

Գրուզոնի էխինոկակտուս, կամ Գրուսոնի էխինոկակտուս (լատ.՝ Echinocactus grusonii), սուկուլենտային բույս։ Տարածված է Մեքսիկայում։


== Անվանում ==

Բույսի այս տեսակն  անվանվել է ի պատիվ գերմանացի գյուտարար, գիտնական և արդյունաբերող, Եվրոպայում իր ժամանակի համար խոշորագույն կակտուսների հավաքածուի սեփականատեր Հերման Գրոզոնի, որն իր հավաքածուն նվիրել է Մագդեբուրգ քաղաքին։
Բույսն ունի բազմաթիվ ընդհանուր անուններ՝ Golden Barrel Cactus («ոսկե տակառ»), Golden Ball («ոսկե գնդակ»), Mother-in-Law’s Cushion («զոքանչի բարձ)։


== Տարածում ==
Տեսակը հայտնաբերվել է Կենտրոնական Մեքսիկայում բնության մեջ՝ Սան Լուիսից մինչև Իդալգո։ 


== Բուսաբանական նկարագիր ==
Բույսը տակառի տեսք ունեցող ցողունով է, բարձրությունը և լայնքը կարող է հասնել մեկ մետրի։
Ունի ավելի քան 30կող, որոնց վրա գտնվում են բազմաթիվ արեոլներ ՝ մինչև 5 սմ երկարութուն ունեցող փշերով։
Ծաղկում է ամռանը։ Ծաղիկները միանման են՝ ունեն մոտ 6 սմ երկարություն։ Գտնվում են վերևում՝ պսակը շուրջը։ Պսակը վառ դեղին է՝ կազմված բազմաթիվ համեմատաբար նեղ թերթիկներից։ Մշակում
Գրուզոնի էխինոկակտուսը ամենատարածված էխինոկակտուսի տեսակ է։ Նորմալ զարգացման համար պահանջում են արևի ուղիղ ճառագայթներ։
Ցրտադիմացկունության աստիճան  9 - 12։


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Echinocactus // Ботаника. Энциклопедия «Все растения мира»: Пер. с англ. = Botanica / ред. Д. Григорьев и др. — М.: Könemann, 2006. — С. 321. — 1020 с. — ISBN 3-8331-1621-8


== Արտաքին հղումներ ==
Fitz Maurice, W.A. & Fitz Maurice, B. 2002. Echinocactus grusonii: IUCN 2011. IUCN Red List of Threatened Species. Version 2011.2.(անգլ.)(Ստուգված է 13 փետրվարի 2012)
Միխայիլ Կարապետյանց

Միխայիլ Քրիստափորի Կարապետյանց (մարտի 27, 1914(1914-03-27), Մոսկվա, Ռուսական կայսրություն - մայիսի 23, 1977(1977-05-23), Մոսկվա, ԽՍՀՄ), սովետական քիմիկոս ու մանկավարժ, քիմիական գիտությունների դոկտոր, Մոսկվայի Դ. Ի. Մենդելեևի անվան քիմիատեխնոլոգիական ինստիտուտի պրոֆեսոր, քսանից ավելի դասագրքերի, մենագրությունների և 400-ից ավելի գիտական հոդվածների հեղինակ, ՌԽՖՍՀ գիտության և տեխնոլոգիայի վաստակավոր գործիչ։


== Կենսագրություն ==
Միխայիլ Կարապետյանցը ծնվել է 1914 թվականի մարտի 14-ին (27) Մոսկվայում։
1938 թվականին ավարտել է Մոսկվայի Դ. Ի. Մենդելեևի անվան քիմիատեխնոլոգիական ինստիտուտը։
Հետագայում նա դասավանդել է ալմա մատերում, իսկ 1957 թվականին այնտեղ ստացել է պրոֆեսորի աստիճան։
Մ. Կարապետյանցի հիմնական աշխատանքները վերաբերվել են քիմիական թերմոդինամիկայի ոլորտում կատարված հետազոտություններին։
1953-1965 թվականներին Կարապետյանցը Վ. Ա. Կիրեևի հետ մշակել է ֆիզիկա-քիմիական հատկությունների համեմատական հաշվարկման մեթոդների ընդհանուր տեսությունը։
1960-1970-ական թվականներին հիմնվելով Մենդելեևի պարբերական օրենքի վրա՝ Կարապետյանցը ուսումնասիրել է տարբեր նյութերի և քիմիական լուծույթների հատկությունները, որից հետո դրանք ներկայացրել է որպես համակարգ։
Կարապետյանցը ունի երկրաքիմիայի, տիեզերաքիմիայի, օրգանական քիմիայի, սիլիկատների և գիտական այլ հարյուրավոր ուսումնասիրություններ։ Դրա հետ միասին Կարապետյանցը տասնյակ դասագրքերի, ձեռնարկների և քիմիայի վերաբերյալ տեղեկատու գրքերի հեղինակ է։
Միխայիլ Կարապետյանցը մահացել է 1977 թվականի մայիսի 23-ին Մոսկվայում։


== Պարգևներ և մրցանակներ ==
ՌԽՖՍՀ գիտության և տեխնոլոգիայի վաստակավոր գործիչ
Ստալինյան երրորդ աստիճանի մրցանակ (1952) «Քիմիական թերմոդինամիկա» (1949), «Քիմիական թերմոդինամիկայի խնդիրներ և վարժություններ» (1950) գիտական ձեռնարկների համար։


== Ընտանիք ==
Որդին` Արտեմի Միխայիլի Կարապետյանցը, ռուս բանասեր-չինագետ, լեզվաբան, տեքստաբան, բանասիրական գիտությունների դոկտոր է։


== Ընտրված մատենագիտություն ==
«Քիմիական թերմոդինամիկա»
«Քիմիական երևույթների մասին տեսության ներածություն»
«Ընդհանուր և անօրգանական քիմիա»
«Քիմիական թերմոդինամիկան ԽՍՀՄ-ում»
«Քիմիական թերմոդինամիկայի խնդիրներ և վարժություններ»
«Նյութի կառուցվածք»


== Ծանոթագրություններ ==
Սաադե (այլ կիրառումներ)

Սաադե (իսպ.՝ Sahade, շվեդերեն՝ Saade), ազգանուն։ Հայտնի կրողներն են՝

Խորխե Սաադե ― արգենտինացի աստղագետ
Էրիկ Սաադե ― շվեդ փոփ երգիչ և հաղորդավար։